
                   Nr.23/161/2004

AVIZ

asupra proiectului de Lege pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor 



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, cu nr. P.L.- x  549 din 20 septembrie 2004, pentru aviz la Comisia pentru sănătate şi familie, cu proiectul de Lege pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege în şedinţa din 29 septembrie 2004.



Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ nr.1317 din 11 august 2004.



În urma dezbaterii, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prezentate în anexă.



În raport de obiectul de reglementare şi conţinutul său, proiectul de lege face parte din categoria legilor ordinare.

                 p.PREŞEDINTE,                                          SECRETAR,

                   Ioan Bivolaru                                              Aurelia Vasile
Expert,

Silvia Vlăsceanu

I.  A M E N D A M E N T E   A D M I S E

	Nr.

crt.
	Text adoptat de Senat
	Amendamente admise
	Motivaţia

	0
	1
	2
	3

	1.
	Titlul legii

LEGE

pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor


	Titlul legii

LEGE

pentru modificarea şi completarea Legii nr.300/2002 privind regimul juridic al precursorilor folosiţi la fabricarea  drogurilor


	Pentru a se elimina confuzia că precursorii folosiţi la fabricarea licită a drogurilor au un alt regim juridic. În conformitate cu Directiva 2001/83/CE substanţele clasificate folosite la fabricarea ilicită a drogurilor nu au un regim juridic special.



	2.
	Art.2. a) precursori - "substanţe clasificate" sunt substanţele chimice folosite la fabricarea ilicită a drogurilor, clasificate potrivit anexei nr.1, produsele naturale şi amestecurile care le conţin, cu excepţia medicamentelor, preparatelor farmaceutice, amestecurilor, produselor naturale şi a altor preparate care conţin aceste substanţe şi care au o astfel de compoziţie încât nu permit recuperarea sau utilizarea substanţelor respective în acest scop, prin metode simple sau rentabile.
	Art.2. a) precursori - "substanţe clasificate": orice substanţă care figurează în anexa nr.1 inclusiv amestecurile şi produsele conţinând aceste substanţe, cu excepţia medicamentelor, astfel cum sunt definite în Directiva 2001/83/CE a Parlamentului European şi a Consiliului din 6 noiembrie 2001 instituind un cod comunitar referitor la medicamentele de uz uman, la preparatele farmaceutice, amestecurile, produsele naturale sau alte preparate conţinând substanţe clasificate care sunt astfel compuse încât aceste substanţe nu pot fi uşor utilizate, nici extrase prin mijloace uşor de folosit sau viabile din punct de vedere economic.

	Preluarea definiţiei din Regulamentul nr.273/2004, art.2 şi care înlătură orice interpretare eronată a termenului de precursor.

	3.
	Art.6. - (1) Exportul şi importul precursorilor se efectuează de operatori autorizaţi de către Ministerul Sănătăţii sau de către Agenţia Naţională pentru Substanţe şi Preparate Chimice Periculoase, în conformitate cu dispoziţiile art.4.

(2) Exportul precursorilor din categoriile I şi a II-a în cantităţi mai mari decât limitele anuale aprobate se efectuează de operatori autorizaţi pe baza unei autorizaţii de export, eliberată pentru fiecare operaţiune de către Ministerul Sănătăţii. Limitele anuale şi modelul autorizaţiei este prevăzut în regulamentul de aplicare a dispoziţiilor prezentei legi.

(3) Exportul precursorilor din categoria a III-a în cantităţi mai mari decât limitele anuale aprobate se efectuează de operatori autorizaţi pe baza unei autorizaţii de export, eliberată pentru fiecare operaţiune de către Agenţia Naţională pentru Substanţe şi Preparate Chimice Periculoase. Limitele anuale şi modelul autorizaţiei este prevăzut în regulamentul de aplicare a dispoziţiilor prezentei legi.


	Art.6. - (1) Exportul şi importul precursorilor se efectuează de operatori autorizaţi de către Ministerul Sănătăţii sau de către Agenţia Naţională pentru Substanţe şi Preparate Chimice Periculoase, în conformitate cu dispoziţiile art.4, în limitele stabilite prin hotărâre a Guvernului.

(2) Exportul şi importul precursorilor din categoriile I şi a II-a se efectuează de către operatori autorizaţi pe baza unei autorizaţii de export/import, eliberată pentru fiecare operaţiune în parte de către Ministerul Sănătăţii. Modelul autorizaţiei este prevăzut în regulamentul de aplicare a dispoziţiilor prezentei legi.

(2) Exportul şi importul precursorilor din categoria a III-a se efectuează de către operatori autorizaţi pe baza unei autorizaţii de export/import, eliberată pentru fiecare operaţiune în parte de către Agenţia Naţională pentru Substanţe şi Preparate Chimice Periculoase. Modelul autorizaţiei este prevăzut în regulamentul de aplicare a dispoziţiilor prezentei legi.

	Preluarea cu modificări a tezei de la alin.(2) şi (3) având în vedere că regulamentul nu se modifică anual, simultan cu stabilirea limitelor anuale, aşa cum se subînţelegea din textul iniţial.

Derularea importului de precursori trebuie să se facă obligatoriu pe baza unei autorizaţii pentru a avea controlul asupra acestuia. Textul iniţial al legii avea în vedere operaţiunile de import şi export.

Idem


                                 p.PREŞEDINTE,                                                                           SECRETAR,

                                    Ioan Bivolaru                                                                             Aurelia Vasile

Expert,

Silvia Vlăsceanu

PAGE  
2

